《桃源忆故人（春暮）》
宋代·吴礼之

画桥流水飞花舞。柳外斜风细雨。红瘦绿肥春暮。肠断桃源路。

欢随仙子乘鸾去。镂月裁云何处。唯有病和愁绪。肯伴刘郎住。

作者简介：字子和，钱塘人。生卒年均不详，[约公元一一九八年前后在世]，即约宋宁宗庆元中前后在世。工词。尝有王生陶女月夜共沉西湖，礼之作霜天晓角吊之。礼之有顺受老人词五卷，《花庵词选》传于世。